
A V I Z

asupra Propunerii legislative privind modificarea art.18), art.19) şi art.20) din Legea nr.356/2001 din 10/07/2001
În conformitate cu prevederile art. 95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea art.18), art.19) şi art.20) din Legea nr.356/2001 din 10/07/2001, trimisă cu adresa nr. Pl-x 283 din 9 mai 2011, înregistrată sub nr.31/438 din 12 mai 2011.
Senatul, în calitate de primă Cameră sesizată a respins această iniţiativă legislativă în şedinţa din 4 mai 2011.
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă menţionată mai sus, în şedinţa din 24 mai 2011.
Iniţiativa legislativă are ca obiect de reglementare modificarea art. 18 – 20 din Legea patronatelor nr. 356/2001, intervenţiile legislative vizând reglementarea unor aspecte privind reorganizarea şi dizolvarea acestor forme de organizare a patronilor.
Membrii Comisiei au examinat iniţiativa legislativă supusă avizării, expunerea de motive, avizul negativ al Consiliului Legislativ nr.1429 din 2 decembrie 2010 şi punctul de vedere negativ al Guvernului, transmis cu adresa nr. 371 din 17 februarie 2011. 

În urma dezbaterilor, cu unanimitate de voturi, s-a hotărât avizarea negativă a propunerii legislative, deoarece Legea nr. 356/2001 a fost abrogată prin Legea dialogului social nr. 62/2011. 
Iniţiativa legislativă  face parte din categoria legilor organice.

